b"\n_START_ARTICLE_\nZZ Top\n_START_SECTION_\nZgodovina\n_START_PARAGRAPH_\nPrvo plo\xc5\xa1\xc4\x8do je skupina izdala leta 1971, poimenovala pa jo je kar ZZ Top's first album. Naslednje leto so izdali plo\xc5\xa1\xc4\x8do Rio Grande Mud, leta 1973 pa Tres Hombres, s katere je tudi prvi pravi hit skupine, pesem z naslovom \xc2\xbbLa Grange\xc2\xab. Skupina se je s to plo\xc5\xa1\xc4\x8do uveljavila na glasbeni sceni in je \xc5\xbee leta 1974 priredila koncert, na katerem se je zbralo 80.000 ljudi. _NEWLINE_Leta 1975 so izdali plo\xc5\xa1\xc4\x8do z naslovom Fandango. Ena stran plo\xc5\xa1\xc4\x8de je bila posneta v \xc5\xbeivo na drugi strani pa so studijski posnetki. Na tem albumu so bili hiti kot so Tush, Heard it on the X, Mexican Blackbird, ... _NEWLINE_\xc5\xbde naslednje leto je skupina izdala kar dve plo\xc5\xa1\xc4\x8di, v \xc5\xbeivo posneto Bringing Texas to people, ki so jo posneli na svoji turneji World Texas Tour ter plo\xc5\xa1\xc4\x8do z naslovom Tejas. _NEWLINE_Po tem albumu je skupina za tri leta prenehala z delovanjem, leta 1979 pa so se vrnili na glasbeno sceno s povsem spremenjenim zunanjim izgledom. Med triletnim premorom so si \xc4\x8dlani zasedbe pustili rasti brade, ki so kasneje postale njihov glavni za\xc5\xa1\xc4\x8ditni znak. Tega leta so izdali plo\xc5\xa1\xc4\x8do Deguelo, na kateri sta bila tudi hita \xc2\xbbI'm bad I'm nationwide\xc2\xab\xc2\xa0in \xc2\xbbCheap sunglases\xc2\xab. Leta 1981 so izdali \xc5\xa1e manj odmevni album El loco._NEWLINE_Leta 1983 je skupina svoj umazani blues prvi\xc4\x8d zdru\xc5\xbeila z elementi elektronske glasbe. Eden najbolj prepoznavnih tovrstnih hitov je pesem \xc2\xbbEliminator\xc2\xab. Skupina se je kmalu osredoto\xc4\x8dila na snemanje zabavnih videospotov, s katerimi so zaslovele skladbe \xc2\xbbLegs\xc2\xab, \xc2\xbbSharp dressed man\xc2\xab\xc2\xa0in \xc2\xbbGimme all your lovin'\xc2\xab. Do konca osemdesetih let 20. stoletja so izdali \xc5\xa1e dve plo\xc5\xa1\xc4\x8di, katerih imeni sta ponazarjali kaj se dogaja z njihovo glasbo; prva se imenuje Afterburner, druga pa Recycler. Na obeh albumih je namre\xc4\x8d skupina preigravala svoje stare uspe\xc5\xa1nice v spremenjeni obliki. Leta 1992 so priredili znano skladbo \xc2\xbbViva las Vegas\xc2\xab, pred tem pa so leta 1990 izdali trojni CD Six pack, ki vsebuje prvih 5 plo\xc5\xa1\xc4\x8d in \xc5\xa1e El loco. _NEWLINE_V devetdesetih so nato ZZ Top opustili elektroniko in se vrnili v za\xc4\x8detno obdobje. Rezultat tega je album Rhytmeen. Zadnjo plo\xc5\xa1\xc4\x8do so izdali 2003, leta 2008 pa so odpustili starega producenta in podpisali pogodbo z Rickom Rubinom, s katerim naj bi posneli nov album."